Neuvoston päätöslauselma liikkuvuusstrategian vahvistamisesta eurooppalaisella tutkimusalueella



Virallinen lehti nro C 367 , 21/12/2001 s. 0001 - 0001



Neuvoston päätöslauselma liikkuvuusstrategian vahvistamisesta eurooppalaisella tutkimusalueella (2001/C 367/01) EUROOPAN UNIONIN NEUVOSTO, joka 1. MUISTUTTAA Lissabonissa, Nizzassa ja Tukholmassa vastikään Eurooppa-neuvoston kokouksiin kokoontuneiden valtion- tai hallitusten päämiesten korostaneen miesten ja naisten entistä laajemman ammatillisen liikkuvuuden tärkeyttä Euroopan unionissa; 2. PALAUTTAA MIELIIN eurooppalaisen tutkimusalueen toteuttamisen, minkä valtion- tai hallitusten päämiehet hyväksyivät Lissabonin Eurooppa-neuvostossa; MUISTUTTAA sen yhteydessä tarpeesta toteuttaa toimia, joilla poistetaan tutkijoiden liikkuvuuden esteet Euroopasta vuoteen 2002 mennessä sekä houkutellaan korkeatasoisia tieteellisiä kykyjä ja saadaan heidät jäämään Eurooppaan; 3. PALAUTTAA MIELIIN eurooppalaisesta tutkimusalueesta 15. kesäkuuta 2000 ja 16. marraskuuta 2000 annetut neuvoston päätöslauselmat(1), joissa kehotettiin jäsenvaltioita ja komissiota yhteisesti määrittämään tutkijoiden liikkuvuuta tällä hetkellä vaikeuttavia esteitä ja ryhtymään toimiin niiden poistamiseksi ja joissa pantiin tyytyväisenä merkille, että tutkijavoimavarojen merkitystä erooppalaisen tutkimusalueen toteuttamisessa ja tutkijoiden liikkuvuuden edistämistä pidetään tärkeinä; 4. KOROSTAA jälleen tutkijoiden liikkuvuuden tärkeyttä eurooppalaisen tutkimusalueen toteutumisen kannalta; TOISTAA aikomuksensa poistaa tutkijoiden liikkuvuutta edelleen haittaavat esteet, jotka ovat luonteeltaan monitahoisia, esimerkiksi kulttuurisia, sosiaalisia, hallinnollisia, oikeudellisia ja sääntelyllisiä; 5. PANEE TYYTYVÄISENÄ MERKILLE jäsenvaltioiden ja komission välillä käynnistetyn yhteistyön, jonka puitteissa on tehty ensimmäinen arvio tutkijoiden liikkuvuuden suurimmista esteistä; 6. PANEE TYYTYVÄISENÄ MERKILLE komission tiedonannossa"eurooppalaisen tutkimusalueen liikkuvuusstrategia" esitetyn komission yleisen lähestymistavan, ja KOROSTAA erityisesti tarvetta - harkita toimien toteuttamista suotuisan ympäristön luomiseksi liikkuvuudelle ja sen avulla myös huipputason tieteelliselle tutkimustyölle, - ottaa yleensäkin huomioon tutkijoiden erityistilanne liikkuvuuskysymyksen yhteydessä, - korostaa EY:n kuudennen tutkimuksen puiteohjelman yhteydessä todettua tutkijavoimavarojen ja liikkuvuuden merkitystä; 7. TUKEE ponnisteluja, joilla - parannetaan tutkijoille suunnattua tiedotusta liikkuvuudesta erityisesti luomalla siihen tarkoitettu Internet-portaali ja liikkuvuuskeskusten verkosto hyödyntäen tarvittaessa nykyisiä rakenteita sekä levittämällä tehokkaammin tietoja vapaista paikoista, - tarkastellaan laadullisia kysymyksiä, jotka liittyvät esimerkiksi parhaita käytäntöjä koskevaan tietojen vaihtoon ja vertailuanalyysiin; 8. KEHOTTAA komissiota - korostamaan asianmukaisella tavalla tutkijoiden liikkuvuuden merkitystä liikkuvuuteen liittyvässä, uusien eurooppalaisten työmarkkinoiden kehittämistä ja avaamista koskevassa toimintasuunnitelmassaan, joka esitetään Eurooppa-neuvostolle keväällä 2002, ja edistämään lisäksi sukupuolten välistä tasa-arvoa ja tukemaan nuorten tieteenharjoittajien osallistumista tutkimukseen, - varmistamaan, että ehdokasvaltiot otetaan täysimääräisesti mukaan liikkuvuutta edistävien toimien määrittämiseen ja toteuttamiseen, - raportoimaan vuosittain edistymisestään tutkijoiden liikkuvuutta edistävän strategiansa toteuttamisessa. (1) EYVL C 205, 19.7.2000, s. 1. EYVL C 374, 28.12.2000, s. 1.